AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. **Parengto tarybos sprendimo projekto tikslai ir uždaviniai**

Molėtų r. Giedraičių Antano Jaroševičiaus gimnazija (toliau – Gimnazija) 2020 m. lapkričio 18 d. raštu Nr. SR-132 „Dėl turto pripažinimo nereikalingu“ kreipėsi į Molėtų rajono savivaldybės administraciją (toliau – Administracija) su prašymu perimti nekilnojamąjį turtą – mokyklos, valgyklos, bendrabučio pastatus su priklausiniais, esančius Molėtų r. sav., Dubingių sen., Dubingiuose, Ąžuolyno g. 10. Gimnazijos direktoriaus 2020 m. lapkričio 17 d. įsakymu Nr. V-70 „Dėl savivaldybės turto pripažinimo nereikalingu Giedraičių Antano Jaroševičiaus gimnazijos funkcijoms vykdyti“ pastatai ir statiniai pripažinti nereikalingais veiklai. Šiuo metu pastatai nenaudojami, o atsiradus suinteresuotiems asmenims dėl pastatų pirkimo, nuspręsta pastatus įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą.

Atsižvelgus į anksčiau nurodytas aplinkybes, parengtas sprendimo projektas „Dėl savivaldybės turto perdavimo Molėtų rajono savivaldybės administracijai“.

Parengto sprendimo projekto tikslas – perduoti Administracijai patikėjimo teise valdyti, naudoti ir disponuoti juo savivaldybės nekilnojamąjį turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamasis turtas bus perduotas Administracijai, kuris bus parduodamas viešo aukciono būdu.

Neigiamos pasekmės – nenumatoma

**4. Priemonės sprendimui įgyvendinti**

Bus pasirašytas turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Giedraičių Antano Jaroševičiaus gimnazija.